## Pitanja za intervju

### Plan intervjua

|  |  |
| --- | --- |
| Sustav: Web | Aplikacija kozmetičkog salona |
| Projekt: Web | aplikacija |
| Učesnik(ci): | Djelatnici kozmetičkog salona |
| Datum: | 03.04.2021. |
| Vrijeme: | 13:28 |
| Mjesto: | Rijeka |
| Trajanje: | 1h i 35 min |
| Namjena: | Odrediti svrhu i funkcionalnosti web aplikacije te moguće probleme u izvedbi |
| Dokumenti: |  |

### Detalji o korisniku sustava

|  |  |
| --- | --- |
| Ime i prezime: | Ana Petrić |
| Firma/odjel: | Kozmetički salon |
| Uloga u sustavu: | Vlasnica/voditeljica kozmetičkog salona |

### Zadaci korisnika

|  |
| --- |
| Na koje načine akter koristi sustav? |
| Vlasnica odnosno voditeljica brine o kozmetičkom salonu i samim uslugama, njihovim cijenama te rezervacijama i terminima naručenih klijenata. |
| Koje zadatke izvršava/za koje je odgovoran? |
| Provjerava rezervacije i termine da ne bi došlo do preklapanja zakazanih termina te bi ovu stavku bilo lakše pratiti putem web aplikacije gdje korisnici sami odabiru željeni termin. Također, brine o ostalim djelatnicima kozmetičkog salona te formira cijene usluga, popuste i slično. |
| Kome je odgovoran za izvršavanje zadataka? |
| Ostale djelatnice kozmetičkog salona odgovorne su voditeljici. Vlasnica je odgovorna za to da su klijenti zadovoljni. |
| Na koji način se izvršavaju zadaci? Opis! |
| Klijent zove kozmetički salon kako bi se naručio za određeni termin. Voditeljica (ili neka druga djelatnica), koja brine o zakazanim terminima, provjerava bilježnicu s popunjenim terminima te daje klijentu informaciju o tome koji je termin slobodan. Ukoliko klijentu odgovara termin, voditeljica zapisuje u bilježnicu ime i prezime klijenta te datum i vrijeme zakazanog termina i usluge koju želi te mu kaže i cijenu. |
| Postoje li problemi i koji su u izvršavanju zadataka? |
| Problem koji se javlja je preklapanje termina - voditeljica mora gledati prema bilježnici koji termin je slobodan, a koji ne što oduzima dosta vremena. Također, bilo bi lakše kada bi klijenti sami odredili koji termin im odgovara i odmah unaprijed znali cijenu usluge te vidjeli odgovara li im to ili ne. Voditeljica ne bi morala voditi evidenciju termina u bilježnicu, već bi mogla dan prije pregledati termine i isprintati ih te bi sve podatke imala na jednom mjestu. Također bi imala sve podatke o klijentima ukoliko dođe do nekakvih promjena. |

### Identifikacija problema

Pitanja ponoviti više puta!

| Na koje probleme korisnik nailazi tijekom posla? |
| --- |
| Korisnica najčešće nailazi na problem zapisa i evidencije zakazanih termina jer je putem bilježnice teže pratiti popunjene termine. Također, putem aplikacije bi svi djelatnici kozmetičkog salona mogli imati uvid u popis zakazanih termina i klijenata te bi komunikacija i organizacija bile lakše. Voditeljici puno vremena oduzmu razgovori s klijentima oko dogovora termina i cijena usluga, a ovako bi se nepotrebni razgovori sveli na minimum te bi imala više vremena za druge stvari. |
| Postoje li standardni načini rješavanja tih problema? |
| Ne postoje standardni načini rješavanja problema osim pomoću aplikacije namijenjene za kozmetički salon. |
| Postoji li bolji način za riješiti problem? |
| Pomoću aplikacije sve bi bilo pojednostavljeno, kako za voditeljicu i djelatnike salona, tako i za klijente koji se naručuju za termine. Sve bi bilo na jednom mjestu – termini, usluge, podaci o klijentima i slično. Također, voditeljici salona bilo bi lakše voditi evidenciju o stalnim korisnicima pa im osigurati različite popuste i slično. |

### Sumarizacija problema

* Grupirati probleme, opisati ih vlastitim riječima
* Pročitati to korisniku!
* Slaže li se ovo što je napisano s korisnikovim očekivanjima?
* Navesti 3-4 najbitnije stavke za implementaciju

|  |
| --- |
| Problemi koji se javljaju su teže vođenje evidencije o terminima klijenata za određene usluge te izračun cijena. Posebno je važno voditi brigu o preklapanju termina.  Voditeljici će svakako biti lakše pratiti naručene klijente putem aplikacije. To će poboljšati organizaciju djelatnika i efikasnost.  Evidencija klijenata za određene termine  Evidencija klijenata za određene usluge  Izračun cijena usluga |

### Identificiranje nefunkcionalnih zahtjeva

|  |
| --- |
| Koju razinu edukacije ima korisnik? |
| Korisnik sustava ima srednju razinu edukacije. |
| Koju razinu vještina rada na računalu ima korisnik kojem je sustav namijenjen? |
| Korisnik sustava ima srednju razinu vještine rada na računalu. Zna se služiti jednostavnijim aplikacijama, slati e-mailove, pretraživati Internet i slično. |
| Koji drugi informatički sustavi se koriste u firmi i na kojim platformama? |
| U kozmetičkom salonu se ne koriste drugi informatički sustavi već samo telefon za narudžbe klijenata. |
| Kako se novi sustav može povezati s postojećim IT sustavima? Postoji li potreba za tim? |
| Nema potrebe za time jer ne postoje drugi sustavi. |
| Postoje li planovi za nadogradnju postojećih sustava ili platformi? |
| U ovom trenutku ne postoje planovi za nadogradnju postojećih sustava. |
| Koja su očekivanja korisnika od novog sustava? |
| Očekivanja korisnika od novog sustava su ta da će svakako olakšati vođenje evidencije termina usluga klijenata u kozmetičkom salonu. |
| Kakvu vrstu dokumentacije korisnik očekuje na kraju? |
| Korisnik na kraju očekuje lako razumljivu vrstu dokumentacije. |
| U kojoj mjeri bi sustav trebao biti dostupan? |
| Sustav bi trebao stalno biti dostupan. |
| Koja su očekivanja korisnika vezana uz performanse sustava? |
| Važno je da je sustav brz i da efikasno obavlja funkciju bez različitih prekida ili pada sustava. |
| Tko će održavati i konfigurirati sustav? |
| Održavanje i konfiguracija sustava izvodi se od strane osobe koja napravi sustav tj.programera. |
| Kako bi se sustav trebao instalirati i konfigurirati? |
| Nije potrebna instalacija jer se pristupa putem web preglednika. |
| Koji su planovi za backup podataka? |
| Planovi za backup još nisu detaljno definirani. |
| Koji su sigurnosni zahtjevi? |
| Autentifikacija. |
| Kako će se sustav distribuirati? |
| Pristupa mu se online putem web preglednika. |
| Postoje li još neke specifičnosti ili zahtjevi o kojima bi trebalo voditi računa? |
| Za sada ne postoje. |